**ΕΝΤΥΠΟ ΕΝΗΜΕΡΩΣΗΣ ΓΙΑ ΤΗ ΣΥΛΛΟΓΗ ΚΑΙ ΕΠΕΞΕΡΓΑΣΙΑ ΤΩΝ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ ΚΑΙ ΠΑΡΟΧΗΣ ΣΥΓΚΑΤΑΘΕΣΗΣ ΓΙΑ ΣΥΓΚΕΚΡΙΜΕΝΕΣ ΠΡΑΞΕΙΣ ΕΠΕΞΕΡΓΑΣΙΑΣ**

Ο Δήμος Άνδρου (ο οποίος εδρεύει στη Χώρα Άνδρου – ΤΚ 84500, τηλ: 2282-360200, dimos@andros.gr), ως Υπεύθυνος Επεξεργασίας, έχει εναρμονίσει τον τρόπο συλλογής και επεξεργασίας των δεδομένων προσωπικού χαρακτήρα, με βάση τον Γενικό Κανονισμό για την Προστασία Προσωπικών Δεδομένων (GDPR) και τον ν. 4624/2019. Στα πλαίσια αυτά διασφαλίζουμε τα προσωπικά σας δεδομένα και τα προστατεύουμε τόσο κατά την συλλογή όσο και κατά την επεξεργασία τους.

Η συλλογή και επεξεργασία των δεδομένων σας γίνεται για τους εξής σκοπούς: α) την εγγραφή, φοίτηση και φροντίδα των παιδιών στους Βρεφονηπιακούς και Παιδικούς Σταθμούς του Δήμου, β) την επικοινωνία με γονείς/κηδεμόνες για ζητήματα που αφορούν τη φοίτηση, γ) την τήρηση αρχείων και την εκπλήρωση των νομικών μας υποχρεώσεων και δ) τη δημιουργία ενθυμίων και την προβολή δράσεων των σταθμών (μόνο κατόπιν συγκατάθεσης).

Για την περίπτωση που θέλετε να επικοινωνήσετε με συμμαθητές των παιδιών σας, μπορείτε με δική σας πρωτοβουλία να μας στέλνετε την πρόσκληση με τα στοιχεία σας και εμείς να τα δίνουμε στο γονιό που σας ενδιαφέρει, ώστε να επικοινωνήσει μαζί σας.

Τα δεδομένα που συλλέγουμε από εσάς τα χρησιμοποιούμε αποκλειστικά για τους ανωτέρω σκοπούς και τα διατηρούμε για το απαιτούμενο από τη νομοθεσία χρονικό διάστημα. Σε κάθε περίπτωση η διαγραφή τους δεν είναι δυνατή πριν την ολοκλήρωση της φοίτησης των παιδιών σας στο σταθμό μας ή την αποχώρησή τους για οποιοδήποτε λόγο.

Η νομική βάση για τη συλλογή και επεξεργασία των δεδομένων σας είναι η συμμόρφωση του Δήμου με τις έννομες υποχρεώσεις του, καθώς και η εκπλήρωση καθήκοντος που εκτελείται προς το δημόσιο συμφέρον και κατά την ενάσκηση δημόσιας εξουσίας.

Επιπροσθέτως ζητάμε τη συγκατάθεσή σας, σε όλες τις περιπτώσεις που αυτή είναι απαραίτητη. Σε αυτό το πλαίσιο ζητάμε τη συγκατάθεσή σας για τη λήψη φωτογραφιών και βίντεο, κατά τη διάρκεια εκδηλώσεων, δράσεων και εορτών των βρεφονηπιακών και παιδικών σταθμών, στα οποία ενδέχεται να απεικονίζεστε τόσο εσείς όσο και τα παιδιά και αντίγραφο του υλικού αυτού να διατίθεται μόνο σε γονείς και κηδεμόνες. Το ίδιο ισχύει και για τυχόν φωτογραφίσεις στη διάρκεια της σχολικής χρονιάς, για τη δημιουργία ενθυμίων τάξης. Έχετε τη δυνατότητα να αναιρέσετε την συγκατάθεσή σας οποιαδήποτε στιγμή, χωρίς η ανάκληση της συγκατάθεσης να θίγει τη νομιμότητα της επεξεργασίας που βασίστηκε στην συγκατάθεση προ της ανάκλησης.

Μπορείτε ανά πάσα στιγμή με έγγραφο αίτημά σας στον σταθμό μας να ασκήσετε τα εξής δικαιώματα: α) δικαίωμα πρόσβασης, β) δικαίωμα διόρθωσης, γ) δικαίωμα διαγραφής, δ) δικαίωμα περιορισμού της επεξεργασίας ε) δικαίωμα στη φορητότητα στ) δικαίωμα εναντίωσης, ζ) δικαίωμα ενημέρωσης.

Για τα ανωτέρω δικαιώματά σας, μπορείτε να απευθύνεστε και στον Υπεύθυνο Προστασίας Δεδομένων του Δήμου Άνδρου, (εταιρεία EMERAV/κ. Βλάχος Απόστολος, Σπύρου Φωκά 20, Άγιοι Ανάργυροι Αττικής, τηλ. 2111133583). Επιπλέον, σε περίπτωση καταγγελίας ή παραπόνου έχετε πάντα το δικαίωμα να απευθυνθείτε στην Αρχή Προστασίας Δεδομένων Προσωπικού Χαρακτήρα (Κηφισίας 1-3, Αθήνα, www.dpa.gr).

|  |  |  |
| --- | --- | --- |
| **ΠΕΡΙΕΧΟΜΕΝΟ ΣΥΓΚΑΤΑΘΕΣΗΣ** | **NAI** | **OXI** |
| Παρέχω τη συγκατάθεσή μου για τη λήψη βίντεο/φωτογραφιών που απεικονίζουν το παιδί μου και εμένα, για τις δράσεις του σταθμού και τη δημιουργία ενθυμίων, καθώς και τη χορήγηση υλικού σε γονείς/κηδεμόνες των παιδιών του σταθμού. |  |  |

**Έλαβα γνώση**

**…../…../20…**

**Ο/Η γονέας/κηδεμόνας**

**…………………………………………………….**